Ο δημοσιογράφος των New York Times, Patrick Kingsley, ο οποίος συνυπέγραφε άρθρο της αμερικανικής εφημερίδας αναφορικά με "παράνομες τακτικές των Ελλήνων στον Έβρο”, παραδέχθηκε ότι ένας από τους ανθρώπους που παρουσίασε ως πρόσφυγας με Συριακή-Κουρδική καταγωγή, ήταν Τούρκος.

Σύμφωνα με την ανάρτηση του Αμερικανού δημοσιογράφου σε μέσο κοινωνικής, ο Σομάρ Ελχουσεγίν ο οποίος αποτέλεσε μια από τις "πηγές” του ρεπορτάζ, ήταν κάτοχος διπλής υπηκοότητας (συριακής-τουρκικής), κάτι το οποίο θα έπρεπε να έχει "αποσαφηνίσει” παραδέχεται τώρα ο δημοσιογράφος, προσθέτοντας ότι ήταν "λάθος του”.

Το επίμαχο και δυσφημιστικό για την Ελλάδα ρεπορτάζ της αμερικανικής εφημερίδας, παράλληλα έκανε λόγο για ένα μυστικό κέντρο κράτησης προσφύγων και μεταναστών, που συγκεντρωνόντουσαν όσοι περνούσαν τα σύνορα για να σταλούν πίσω στην Τουρκία χωρίς να τους δοθεί η ευκαιρία να κάνουν αίτηση χορήγησης ασύλου.